Rover

For rover i romfart, se Rover (romfart).

Rover var et britisk bilmerke. I 2005 ble så Rover-fabrikken solgt til kinesiske Nanjing Automobile Group og GB Sports Car Company. Det nye navnet på Rover 75, som kineserne har overtatt produksjonen av, er Roewe 750. Rettighetene til det tradisjonsrike Rover-navnet innehas i dag av det amerikanske bilkonsernet Ford, etter at det i en tid har tilhørt BMW. Dermed kan det se ut til at navnene Rover og Land Rover (herunder Range Rover) igjen har samme eierskap.  

Rover har hatt en rekke eiere opp gjennom historien. Merket ble først benyttet på biler i 1904. Siden den gang har Rover vært eid av bl.a. BMC, British Leyland, og sist BMW, før selskapet ble solgt til uavhengige eiere (Phoenix Group) i 2000.

Konkursboet ble kjøpt av dagens eiere i august samme år. På Internett kan man i dag finne mer eller mindre komiske utslag av dette salget ved at noen har manipulert Rover-emblemet, slik at det i dag heter Over. 

På slutten av 1960-tallet og begynnelsen av 1970-tallet fikk selskapet ikke den nødvendige industrielle friheten til utvikling av nye modeller. Rovers ønskede introduksjon av den store P8 ble skrinlagt for ikke å konkurrere med Jaguar, slik selskapet hadde gjort med stor suksess på 1960-tallet. Regjeringen mente at British Leyland skulle være et hierarki av bilmerker, med Jaguar på topp og Rover som nummer to.

Det nye selskapet under Phoenix Group ble MG Rover Group, med MG-merket som en sportsligere, parallell modellserie. MG Rover ble slått konkurs i april 2005 etter det hadde vært usikkert hvordan det kom til å gå. Selve konkursen ble også holdt hemmelig utad for å få en sjanse til å få solgt så mye av restlageret av biler som mulig. Siste mye modell var Streetwise. Flere av bilene ble brukt som leiebiler for å få de registrert og selge de som bruktbiler til sterkt reduserte priser.

De minste av Rovers modeller i dag er en etterlevning etter et tett modell- og motorsamarbeid med Honda på åttitallet, med modellene til Rover som enten var 400-serien basert på Civic sedan, eller 600-serien basert på Accord.
Den første Rover var en trehjulssykkel fra 1883.  Selskapets første bil ble produsert i 1904.

 Modeller 
 Førkrigsmodeller
 1929-1947 Rover 10
 1929-1932 Rover 2-Litre
 1930 Rover Light Six
 1930-1934 Rover Meteor (16HP/20HP)
 1931-1940 Rover Speed 20
 1932-1933 Rover Pilot/Speed Pilot
 1932-1932 Rover Scarab
 1934-1948 Rover 12
 1934-1948 Rover 14/Speed 14
 1936-1948 Rover 16

 Småbiler
 1984-1999 Rover 200 (213/214/216)
 1999-2005 Rover 25
 2003-2005 Rover Streetwise

 Mellomklasse
 1948-1949 Rover P3 (60/75)
 1949-1964 Rover P4 (60/75/80/90/95/100/105/110)
 1963-1976 Rover P6 (2000/2200)
 1976-1986 Rover SD1 (2000/2300/2400/2600)
 1990-1998 Rover 400 (414/416/418/420
 1999-2005 Rover 45

 Større biler
 1958-1973 Rover P5/P5B (3-liter/3,5-liter)
 1967-1976 Rover P6B (3500)
 1976-1986 Rover SD1 (3500/Vitesse)
 1993-1999 Rover 600 (618/620/623)
 1986-1998 Rover 800 (820/825/827) og Sterling
 1998-2005 Rover 75

 Minibiler
 1980-1993 Rover Metro
 1994-1998 Rover 100
 2003-2005 CityRover

 Se også 
 Land Rover

 Eksterne lenker 


Kategori:Bilmerker
Kategori:Britiske bilprodusenter